b'\n_START_ARTICLE_\nEDGE\n_START_PARAGRAPH_\nEDGE (angl. Enhanced Data rates for GSM Evolution arba Enhanced GPRS)\xc2\xa0\xe2\x80\x93 skaitmenin\xc4\x97 mobili\xc5\xb3j\xc5\xb3 telefon\xc5\xb3 technologija, skirta pagerinti duomen\xc5\xb3 persiuntim\xc4\x85\xc2\xa0\xe2\x80\x93 padidinti greit\xc4\xaf ir kokyb\xc4\x99. Teori\xc5\xa1kai gali pasiekti 384 kb/s spart\xc4\x85, ta\xc4\x8diau prakti\xc5\xa1kai ji siekia 180 kb/s. Techni\xc5\xa1kai EDGE yra viena 3G technologij\xc5\xb3, ta\xc4\x8diau d\xc4\x97l per ma\xc5\xbeo grei\xc4\x8dio da\xc5\xbenai i\xc5\xa1skiriama kaip 2,75G._NEWLINE_Technologija prad\xc4\x97ta diegti 2003\xc2\xa0m. Lietuvoje EDGE \xc4\xafdiegta 2003\xc2\xa0m. gruod\xc5\xbeio m\xc4\x97nes\xc4\xaf Bit\xc4\x97 GSM tinkle._NEWLINE_EDGE radijo s\xc4\x85saja formuojama esan\xc4\x8diame GSM/GPRS tinkle, n\xc4\x97ra nauj\xc5\xb3 tinklo element\xc5\xb3. EDGE suderinama su HSCSD ir su GPRS. EDGE gali veikti tinkluose, dirban\xc4\x8diuose 400, 900 ir 1800 MHz da\xc5\xbeni\xc5\xb3 juostoje._NEWLINE_Pagrindinis EDGE privalumas, lyginant su GPRS bei HSCSD, yra \xc5\xbeymiai efektyvesnis radijo spektro panaudojimas. Tai pasiekiama naudojant 8 b\xc5\xabvi\xc5\xb3 fazin\xc4\x99 moduliacij\xc4\x99 8PSK bei GMSK. Moduliacijos tipas bei kodavimo schema parenkami pagal fizinio kanalo savybes.'